**Metodologia de verificare a criteriilor de eligibilitate**

**pentru M04-6B ”Dezvoltarea satelor”**

**Verificarea criteriilor de eligibilitate a solicitantului și proiectului**

**ATENȚIE:**

**Verificarea criteriilor de eligibilitate nu se întrerupe dacă pe parcursul verificării se constată neîndeplinirea unui criteriu.**

**Este obligatorie verificarea tuturor criteriilor de eligibilitate, astfel încât la momentul notificării solicitantului, să i se poată comunica toate criteriile neîndeplinite pentru care proiectul a fost declarat NEELIGIBIL.**

**1. Verificarea eligibilității solicitantului**

|  |  |
| --- | --- |
| DOCUMENTE DE PREZENTAT | PUNCTE DE VERIFICAT IN DOCUMENTE |

|  |  |
| --- | --- |
| **1. Cererea de Finanțare se află în sistem(solicitantul a mai depus aceeaşi cerere de finanţare în cadrul aceleaşi sesiuni continue de depunere a proiectelor )?**  | Verificarea se face în Registrul GAL Țara Vrancei:- *se va bifa „NU”* - pentru cerere de finanțare nouă.Daca în Registrul GAL statutul este:* *Rt = retrasă* solicitantul  poate redepune cererea de finanţare o singură data în cadrul aceleiaşi sesiuni continue de depunere;

Expertul bifează NU dacă solicitantul a redepus o singură dată după retragere în cadrul sesiunii continue de depunere. În caz contrar se bifează DA.* *Neconformă*,

Expertul bifează NU dacă solicitantul a redepus o singură dată după declararea ca neconform, în cadrul sesiunii continue de depunere. În caz contrar se bifează DA.- *Na=respinsă/neadmisă pentru verificare*, se acceptă pentru verificare cel mult înca o dată în aceeaşi sesiune,- *Se va bifa „DA”* – cererea a mai fost depusă, aceasta este condiţie de neeligibilitate în cadrul sesiunii continue respective, se menţionează în rubrica Observaţii dar se continuă evaluarea tuturor criteriilor de eligibilitate pentru ca la final solicitantul să fie înştiinţat de toate condiţiile neîndeplinite (dacă este cazul). |
| **2. Solicitantul şi-a însuşit în totalitate angajamentele asumate în secțiunea (F) din CF - Declaraţia pe proprie răspundere?** | Expertul verifică în Cererea de finanțare dacă sunt bifate casuțele aferente tuturor punctelor existente în Angajamente/Declarații pe proprie răspundere, dacă aceasta este datată, semnată/ ștampilată. Dacă pe parcursul verificării proiectului expertul constată că sunt respectate punctele însușite prin Declarație, acesta bifeaza „DA” în casuța corespunzatoare. În caz contrar, expertul solicită acest lucru prin E3.4 şi doar în cazul în care solicitantul refuză să îşi asume angajamentele corespunzătoare proiectului, bifează „NU”, motivează poziţia sa în liniile prevăzute în acest scop la rubrica „Observații” iar această condiţie se consideră neîndeplinită, cererea de finanțare fiind neeligibilă. |
| **3. Solicitantul se regăseşte în Bazele de date privind dubla finanţare?****Documente verificate :**Secțiunea C din cererea de finanțare.**Declaraţia pe propria răspundere a solicitantului din sectiunea F din cererea de finantare.****Raport asupra utilizării programelor de finanţare nerambursabilă pentru aceleaşi tipuri de investiţii, întocmit de solicitant (va cuprinde amplasamentul investiţiei, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2007, aflate în perioada de monitorizare.** | Verificarea evitării dublei finanţări se efectuează **pentru același tip de investiție,** prin următoarele verificări:- existenţa bifelor în secţiunea C din Cererea de finanţare;- Declaraţia pe proprie răspundere a solicitantului că „proiectul propus asistenţei financiare nerambursabile FEADR nu beneficiază de altă finanţare din programe de finanţare nerambursabilă”;►În cazul în care expertul constată că proiectul actual prin care se solicită finanţare FEADR mai face obiectul altei finanţări nerambursabile, atunci cererea de finanţare va fi declarată neeligibilă.►În cazul în care solicitantul a mai beneficiat de finanţare nerambursabilă **pentru același tip de investiție**, expertul verifică în documentul **“Raport asupra utilizării programelor de finanţare nerambursabilă”**:- dacă amplasamentul proiectului actual se suprapune (total sau parţial) cu cele ale proiectelor anterioare. - dacă cheltuielile rambursate se regăsesc în lista cheltuielilor eligibile pentru care solicită finanţare. Dacă se confirmă că amplasamentul proiectului actual se suprapune total cu cele ale proiectelor anterioare şi cheltuielile rambursate se regăsesc în lista cheltuielilor eligibile, expertul bifează casuţa DA şi cererea de finanţare este neeligibilă.Dacă se confirmă că amplasamentul proiectului actual se suprapune parţial cu cele ale proiectelor anterioare, expertul bifează casuţa DA şi va solicita:- modificarea corespunzătoare a bugetului proiectului, devizul general și devizele pe obiect și diminuarea valorii totale eligibile a proiectului propus. Valoarea corespunzătoare acestor cheltuieli se vor trece în coloana cheltuielilor neeligibile. -expertiza tehnică de specialitate asupra obiectivului de investiție existent și Raportul privind stadiul fizic al lucrărilor din care să reiasă detalierea cantităților de lucrări/ materiale utilizate față de totalul necesar, semnată și ștampilată de un expert tehnic.În cazul în care în urma modificării bugetului proiectului, punctajul obținut, în urma verificării și evaluării criteriilor de selecție, scade sub pragul minim de selecție, prag sub care nici un proiect nu poate fi admis la finanțare, proiectul va fi declarat neconform.Dacă în documentul **“Raport asupra utilizării programelor de finanţare nerambursabilă”** solicitantul nu a prezentat amplasamentul investiţiei, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului, expertul va solicita completarea raportului cu datele necesare analizei.În cazul în care se constată că solicitantul a mai beneficiat de alt program de finanţare nerambursabilă **pentru alt tip de investiţie** dar nu a consemnat acest lucru în Cererea de finanţare, expertul va solicita modificarea corespunzătoare a secţiunii C din Cererea de finanţare și se continuă evaluarea. În acest caz nu este necesară prezentarea documentului **“Raport asupra utilizării programelor de finanţare nerambursabilă”.**Expertul precizează concluzia asupra verificării la rubrica Observaţii.  |

Prevederile art 6. din HG nr. 226/2015 cu modificările şi completările ulterioare, se aplică corespunzator şi în cazul ADI, dacă un membru al asociaţiei se află în situaţiile prevăzute anterior.

**2.Verificarea condiţiilor de eligibilitate ale proiectului**

**EG1. Solicitantul trebuie să se încadreze în categoria beneficiarilor eligibili.**

|  |  |
| --- | --- |
| **DOCUMENTE PREZENTATE** | PUNCTE DE VERIFICAT ÎN CADRUL DOCUMENTELOR PREZENTATE |
| 6.**1 Certificatul de înregistrare fiscală****6.2. Încheiere privind înscrierea în registrul asociaţiilor şi fundaţiilor, rămasă definitivă/ Certificat de înregistrare în registrul asociaţiilor şi fundaţiilor (în cazul ADI/ONG)****şi****6.2.1. Actul de înfiinţare şi statutul ADI/ONG****-Declaratia F a cererii de finanţare** |  Se verifică dacă informaţiile menţionate în paragraful A3. B1.1 si B1.2 al Cererii de finanţare corespund cu cele menţionate în documentul 6.1: numele solicitantului, statutul şi codul fiscal. Se verifică conformitatea informațiilor menționate la punctul A6.2, B1.1 si B1.2 din Cererea de finanțare cu informațiile din documentele 6.2 si 6.2.1 prezentate:- Pentru ADI/ONG, Expertul verifică dacă din doc.6.2.1 prezentat sunt menţionate următoarele: denumirea asociaţiei/ONG, asociaţii, sediul, durata, scopul înfiinţării şi membrii Consiliului Director. Pentru ONG Expertul va verifica dacă documentele atestă înființarea și funcționarea ONG (actul de înfiinţare şi statutul, Încheiere privind înscrierea în registrul asociaţiilor şi fundaţiilor, rămasă definitivă/ Certificat de înregistrare în registrul asociaţiilor şi fundaţiilor, actele doveditoare ale sediului). Punctul/punctele de lucru, după caz, ale solicitantului trebuie să fie situate în spațiul rural, activitatea desfășurându-se în spațiul rural.Se verifică dacă a fost desemnat un reprezentant legal, pentru colaborare cu GAL/AFIR, în vederea realizării proiectului propus şi corespunde informaţiilor din B1.3. Se verifică Declaratia F a cererii de finanţare - declaraţie pe proprie răspundere a solicitantului privind datoriile fiscale restante şi faptul că solicitantul nu se regăseşte în una din Categoriile de solicitanți/ beneficiari ai măsurilor/sub-măsurilor de investiții derulate prin PNDR 2014- 2020, restricționate de la finanțare. |

Dacă în urma verificării documentelor reiese că solicitantul se încadrează în categoria solicitanţilor eligibili, expertul bifează căsuţa corespunzătoare solicitantului şi căsuţa DA.

Prevederile art 6. din HG nr. 226/2015 cu modificările şi completările ulterioare, se aplică corespunzator şi în cazul ADI, dacă un membru al asociaţiei se află în situaţiile prevăzute.

În cazul în care solicitantul nu se încadrează în categoria solicitanţilor eligibili, expertul bifează căsuţa NU, motivează poziţia lui în liniile prevăzute în acest scop la rubrica Observaţii iar Cererea de Finanţare va fi declarată neeligibilă.

**EG2. Solicitantul se angajeaza că va asigura mentenanţa investiției pe o perioadă de minimum 5 ani de la data ultimei plăți.**

|  |  |
| --- | --- |
| **DOCUMENTE PREZENTATE** | PUNCTE DE VERIFICAT ÎN CADRUL DOCUMENTELOR PREZENTATE |
| - **Hotărârea Consiliului Local / Consiliilor Locale în cazul ADI/- Hotărârea Adunării Generale a ONG** **pentru implementarea proiectului.****- angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăți.** | Expertul verifică în Hotărârea Consiliului Local/Hotărârile Consiliilor Locale în cazul ADI/ Hotărârea Adunării Generale a ONG pentru implementarea proiectului, angajamentul de a suporta cheltuielile de întreţinere/mentenanță a investiţiei pe o perioadă de minimum 5 ani de la data ultimei plăți.  |

Dacă verificarea documentelor confirmă faptul că proiectul are Hotărârea de Consiliului Local /Hotărârile de Consiliu Locale/Hotărârea Adunării Generale a ONG, pentru realizarea investiţiei, cu referire la punctele obligatorii menționate mai sus și angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți, expertul bifează căsuţa din coloana DA din fişa de verificare. În caz contrar, expertul bifează căsuţa din coloana NU şi motivează poziţia lui în rubrica „Observaţii” din fişa de evaluare a proiectului, criteriul de eligibilitate nefiind îndeplinit.

**EG3. Solicitantulnu trebuie să fie în insolvență sau incapacitate de plată**

|  |  |
| --- | --- |
| **DOCUMENTE PREZENTATE**  | PUNCTE DE VERIFICAT ÎN CADRUL DOCUMENTELOR PREZENTATE |
| **Certificatele de cazier fiscal, Declarația pe propria răspundere, Buletinul Procedurilor de Insolvență, extrase de cont bancar, alte documente specifice, după caz, fiecărei categorii de solicitanți.** | Expertul verifică în certificatul de cazier fiscal dacă solicitantul are datorii la Bugetul de Stat. Expertul verifică declaraţia pe proprie răspundere.Expertul va verifică în Buletinul procedurilor de insolvenţă publicat pe site-ul Ministerului Justiţiei dacă solicitantul este în situaţia deschiderii procedurii de insolvenţă. |

Dacă verificarea documentelor confirmă faptul că solicitantul nu se găseste în insolvenţă sau în incapacitate de plată , expertul bifează casuţa din coloana DA din fişa de verificare. (În caz contrar, expertul bifează casuţa din coloana NU şi motivează poziţia lui în rubrica „Observaţii” din fişa de evaluare a proiectului, criteriul de eligibilitate nefiind îndeplinit.)

**EG4. Acțiunile pentru care se solicită finanțare trebuie să se încadreze în categoria acțiunilor eligibile.**

|  |  |
| --- | --- |
| **DOCUMENTE PREZENTATE** | **PUNCTE DE VERIFICAT ÎN CADRUL** **DOCUMENTELOR PREZENTATE** |
| 1. Fișa măsurii extrasă din SDL GAL Țara Vrancei.
2. Studiul de Fezabilitate/ Documentația de Avizare pentru Lucrări de Intervenții/Memoriu Justificativ, întocmite conform legislaţiei în vigoare privind conţinutul cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.
3. Certificatul de Urbanism(dacă este cazul)

3. Pentru proiectele demarate din alte fonduri și nefinalizate, în completarea documentelor solicitate la punctul 1:- Raport de expertiză tehnico- economică din care să reiasă stadiul investiției, indicând componentele/acțiunile din proiect deja realizate, componentele/ acțiunile pentru care nu mai există finanțare din alte surse, precum și devizele refăcute cu valorile rămase de finanțat. | Expertul verifică în baza informaţiilor din Cererea de Finanţare şi SF/DALI/MJ, dacă investiția se încadrează în cel puțin unul din tipurile de sprijin prevăzute prin măsură.În cadrul unui proiect ce vizează extinderea infrastructurii educaţionale sunt eligibile construcţiile realizate în scop didactic (ex: laboratoare/ateliere/sere, etc). Nu este eligibilă construcţia sălilor de sport/cantinelor/căminelor, acţiunile eligibile pentru acestea fiind cele de modernizare. De asemenea, va fi considerată dotare şi achiziţia de maşini şi utilaje agricole, care prin SF/DALI/MJ demonstrează că vor fi utilizate exclusiv în scop didactic.  Se verifică dacă Certificatul de Urbanism este eliberat pentru investiţia propusă prin proiect, dacă este valabil la data depunerii Cererii de finanţare.În cazul proiectelelor demarate din alte fonduri și nefinalizate, expertul verifică, în completarea documentelor solicitate la punctul 1 și Raportul de expertiză tehnico- economică din care să reiasă stadiul investiției, indicând componentele/acțiunile din proiect deja realizate, componentele/ acțiunile pentru care nu mai există finanțare din alte surse, precum și devizele refăcute cu valorile rămase de finanțat. |

Dacă verificarea documentelor confirmă faptul căinvestiția se încadreză în cel puțin unul din tipurile de sprijin prevăzute prin măsură*,* se va bifa caseta “da” pentru verificare. În caz contrar, expertul bifează casuţa din coloana NU şi motivează poziţia în rubrica „Observaţii”, criteriul de eligibilitate nefiind îndeplinit.

**EG5** **Investiţia se realizează în comunele din teritoriul GAL Țara Vrancei.**

|  |  |
| --- | --- |
| **DOCUMENTE PREZENTATE**  | PUNCTE DE VERIFICAT ÎN CADRUL DOCUMENTELOR PREZENTATE |
| Studiu de Fezabilitate/ Documentația de avizare pentru Lucrări de Intervenții/ Memoriu justificativșiLista UAT din teritoriul GAL Țara VranceișiInventarul bunurilor ce aparţin domeniului public al comunei/ comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial)șiÎn situaţia în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într-o poziţie globală sau nu sunt clasificate, solicitantul trebuie să prezinte Hotărârea/ hotărârile consiliului local privind aprobarea modificărilor şi/sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, *în privinţa supunerii acesteia* controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate).sauavizul administratorului terenului aparţinând domeniului public, altul decât cel administrat de primărie (dacă este cazul)Pentru ONG-uriDocumente doveditoare de către ONG-uri privind dreptul de proprietate / dreptul de uz, uzufruct, superficie, servitute /administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare. | Expertul verifică dacă terenul pe care se amplasează proiectul este înregistrat în domeniul public. În situaţia în care în inventarul publicat în Monitorul Oficial al României drumurile sau terenurile care fac obiectul proiectului nu sunt incluse în domeniul public, sunt incluse într-o poziţie globală sau nu sunt clasificate, expertul verifică legalitatea modificărilor/ completărilor efectuate şi dacă prin acestea se dovedeşte că terenul sau drumurile care fac obiectul proiectului aparţin domeniului public.În cazul proiectelor privind infrastructura educaţională, expertul verifică dacă terenul pe care se amplasează proiectul este înregistrat în domeniul public şi este în afara incintei şcolilor din mediul rural. Dacă în inventarul bunurilor ce aparţin domeniului public al comunei, publicat în Monitorul oficial al României, terenurile care fac obiectul proiectului nu sunt incluse în domeniul public, sau sunt incluse într-o poziţie globală, expertul va ţine cont de Hotărârea Consiliului Local privind aprobarea modificărilor şi/sau completărilor la inventar în sensul includerii în domeniul public sau detalierii poziției globale existente. Nu este necesară prezentarea extrasului de carte funciară privind întabularea terenului în faza de evaluare/selectare, acesta fiind obligatoriu de prezentat la ultima cerere de plată. În cazul solicitanţilor publici care realizează investiţii de infrastructură şi pe alte terenuri publice ce nu aparţin solicitantului, ci altei unităţi administrativ teritoriale, se verifică în plus, dacă acesta şi-a dat acordul pentru realizarea investiţiei. Pentru ONG expertul verifică actul de proprietate iar în cazul Contractului de concesiune/delegare a administrării bunului imobil perioada de delegare a administrarii bunului imobil (minim 10 ani).Pentru ONG-uri, se verifică dacă actul de proprietate sau contractul de concesiune asupra clădirii/terenului care face/fac obiectul cererii de finanţare, certifică dreptul de proprietate/folosinţă asupra acestora (minim 10 ani).În cazul contractelor de concesiune se verifică adresa emisă de concendent din care să reiasă situaţia privind respectarea clauzelor contractuale, realizarea investiţiilor prevăzute în contract şi alte clauze. În cazul în care solicitantul nu şi-a respectat obligaţiile contractuale sau nu deţine drept de folosinţă asupra imobilului concesionat inclusiv pe perioada de monitorizare, criteriul nu este indeplinit.De asemenea expertul verifică dacă investiția se realizeză la nivel de comună, respectiv în satele componente. |

Dacă verificarea documentelor confirmă faptul că solicitantul face dovada proprietății/administrării terenului pe care se realizează investiția și că investiția se realizeză la nivel de comună, respectiv în satele componente, iar în cazul infrastructurii educaţionale, terenul pe care se amplasează investiţia este în afara incintei şcolilor din mediul rural, expertul bifează căsuţa din coloana DA din fişa de verificare. În caz contrar,expertul bifează căsuţa din coloana **NU** şi motivează poziţia lui în rubrica „Observaţii” din fişa de evaluare a proiectului, proiectul fiind neeligibil.

**EG6 Proiectul include fie operațiuni negeneratoare de venit, fie operațiuni generatoare de venit cu utilitate publică.**

|  |  |
| --- | --- |
| **DOCUMENTE PREZENTATE**  | PUNCTE DE VERIFICAT ÎN CADRUL DOCUMENTELOR PREZENTATE |
| - Memoriu justificativ/ Cererea de finanțare/ Documentația de Avizare pentru Lucrări de Intervenții/ Studiu de fezabilitate  | Expertul verifică dacă investiția include operațiuni negeneratoare de venit sau operațiuni generatoare de venit cu utilitate publică.  |

Dacă în urma verificării documentelor reiese faptul că investiția include operațiuni negeneratoare de venit sau operațiuni generatoare de venit cu utilitate publică, expertul bifează căsuţa DA.

Dacă în urma verificării documentelor reiese faptul că investiția nu include operațiuni negeneratoare de venit sau operațiuni generatoare de venit cu utilitate publică, expertul bifează căsuţa NU, motivează poziţia lui în liniile prevăzute în acest scop la rubrica Observaţii iar Cererea de Finanţare va fi declarată neeligibilă.

**EG9. Investițiile ce fac obiectul prezentei măsuri sunt eligibile pentru sprijin dacă operațiunile relevante sunt implementate în conformitate cu planurile de dezvoltare a municipalităților și a satelor în zonele rurale și a serviciilor de bază oferite de acestea, acolo unde există asemenea planuri, și sunt coerente cu orice strategie de dezvoltare locală relevantă.**

|  |  |
| --- | --- |
| **DOCUMENTE PREZENTATE**  | PUNCTE DE VERIFICAT ÎN CADRUL DOCUMENTELOR PREZENTATE |
| - Extrasul din strategie, din care rezultă că investiția este în corelare cu orice strategie de dezvoltare națională/ regională/ județeană/locală aprobată, corespunzătoare domeniului de investiții. -Copia hotărârii de aprobare a strategiei. | Expertul verifică daca din documentele prezentate rezultă că investiția este în corelare cu orice strategie de dezvoltare națională /regională /județeană/ locală, corespunzătoare domeniului de investiții precum și aprobarea acesteia. |

Dacă verificarea documentelor confirmă faptul că investiția este în corelare cu orice strategie de dezvoltare națională/ regională/ județeană/ locală, corespunde domeniului de investiții și este aprobată, expertul bifează căsuța din coloana DA din fișa de verificare. În caz contrar, expertul bifează căsuţa din coloana NU şi motivează poziţia lui în rubrica „Observaţii” din fişa de evaluare generală a proiectului, proiectul fiind neeligibil.

**EG10 Operațiunile de investiții sunt precedate de o evaluare a impactului preconizat asupra mediului, în conformitate cu dreptul specific respectivului tip de investiții, acolo unde investițiile pot avea efecte negative asupra mediului.**

|  |  |
| --- | --- |
| **DOCUMENTE PREZENTATE**  | PUNCTE DE VERIFICAT ÎN CADRUL DOCUMENTELOR PREZENTATE |
| - Clasarea Notificării din care să reiasă că proiectul nu se supune procedurilor de evaluare a impactului asupra mediului și de evaluare adecvată. |  Expertul verifică dacă documentul Clasarea Notificării este emis la o dată anterioară semnării contractului de finanțare/ depunerii Cererii de finanțare și dacă din aceasta reiese că proiectul nu se supune procedurilor de evaluare a impactului asupra mediului și de evaluare adecvată. |

Dacă în urma verificării documentelor reiese faptul că documentul Clasarea Notificării este emis la o dată anterioară semnării contractului de finanțare/ depunerii Cererii de finanțare și dacă din acesta reiese că proiectul nu se supune procedurilor de evaluare a impactului asupra mediului și de evaluare adecvată, expertul bifează căsuţa DA.

Dacă în urma verificării documentelor reiese faptul că documentul Clasarea Notificării este emis la o dată ulterioară semnării contractului de finanțare/ depunerii Cererii de finanțare și dacă din acesta nu reiese că proiectul nu se supune procedurilor de evaluare a impactului asupra mediului și de evaluare adecvată, expertul bifează căsuţa NU, motivează poziţia lui în liniile prevăzute în acest scop la rubrica Observaţii iar Cererea de Finanţare va fi declarată neeligibilă.

**EG11 Un solicitant poate depune și derula în același timp mai multe proiecte de servicii și investiții în cadrul submăsurii 19.2, sub condiția să facă dovada existenței cofinanțării private, dacă este cazul, cumulată pentru toate proiectele, cu respectarea condițiilor de eligibilitate ale programului, respectând regulile ajutoarelor de minimis (dacă este cazul) și dacă nu creeaza artificial condițiile necesare pentru a obține în mod necuvenit un avantaj, cu respectarea prevederilor legale în vigoare.**

|  |  |
| --- | --- |
| **DOCUMENTE PREZENTATE**  | PUNCTE DE VERIFICAT ÎN CADRUL DOCUMENTELOR PREZENTATE |
| -Extras de contSau-Contract de credit | Expertul verifică în baza informaţiilor din extrasul de cont sau din Contractul de Credit (copie conformă cu orginalul) dacă dispune de valoarea cofinanțării cumulată pentru toate proiectele.  |

Dacă verificarea documentelor confirmă faptul că solicitantul face dovada cofinanțării private, cumulată pentru toate proiectele, expertul bifează căsuţa din coloana DA din fişa de verificare. În caz contrar, expertul bifează căsuţa din coloana NU şi motivează poziţia lui în rubrica „Observaţii” din fişa de evaluare generală a proiectului, proiectul fiind neeligibil.

**3. Verificarea bugetului indicativ**

|  |  |
| --- | --- |
| DOCUMENTE PREZENTATE  | PUNCTE DE VERIFICAT ÎN CADRUL DOCUMENTELOR PREZENTATE |
| 1.Studiul de Fezabilitate /Documentaţia de Avizare pentru Lucrări de Intervenţii/Memoriu Justificativ, întocmite conform legislaţiei în vigoare privind conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.Pentru proiectele demarate din alte fonduri și nefinalizate, în completarea documentelor solicitate la punctul 1:- Raport de expertiză tehnico- economică din care să reiasă stadiul investiției, indicând componentele/acțiunile din proiect deja realizate, componentele/ acțiunile pentru care nu nu mai există finanțare din alte surse, precum și devizele refăcute cu valorile rămase de finanțat.  | Se verifică Bugetul indicativ din cererea de finanţare prin corelarea informaţiilor menţionate de solicitant în liniile bugetare cu prevederile din fişa tehnică a măsurii.Se va verifica dacă tipurile de cheltuieli şi sumele înscrise sunt corecte şi corespund devizului general al investiţiei. Bugetul indicativ se verifică astfel:- valoarea eligibilă pentru fiecare capitol să fie egală cu valoarea eligibilă din devize;- valoarea pentru fiecare capitol să fie egală cu valoarea din devizul general, fără TVA;- în matricea de verificare a bugetului indicativ se completează „Actualizarea” din bugetul indicativ al CF, care nu se regăsește în devizul general;- în bugetul indicativ valoarea TVA este egală cu valoarea TVA din devizul general.Cheile de verificare sunt urmatoarele:- valoarea cheltuielilor eligibile de la Cap. 3 < 10% din (cheltuieli eligibile de la Cap 1.2 + Cap. 1.3 + Cap.2 +Cap.4 );- cheltuieli diverse şi neprevăzute (Pct.5.3) trebuie să fie trecute în rubrica neeligibil. - actualizarea nu poate depăşi 5% din totalul cheltuielilor eligibile.Se verifică corectitudinea calculului. Se verifica corelarea datelor prezentate în Devizul general cu cele prezentate în studiul de fezabilitate.În cazul proiectelelor demarate din alte fonduri și nefinalizate, expertul verifică, în completarea documentelor solicitate la punctul 1 și Raportul de expertiză tehnico- economică din care să reiasă stadiul investiției, indicând componentele/acțiunile din proiect deja realizate, componentele/ acțiunile pentru care nu mai există finanțare din alte surse, precum și devizele refăcute cu valorile rămase de finanțat. |

Verificarea constă în asigurarea că toate costurile de investiţii propuse pentru finanţare sunt eligibile şi calculele sunt corecte iar Bugetul indicativ este structurat pe capitole şi subcapitole.

Se completează matricea de verificare a Bugetului indicativ în format electronic, se printează şi se atașează la fisele de verificare a proiectului.

***Solicitanții pot depune Studiul de Fezabilitate/Documentaţia de Avizare pentru Lucrări de Intervenţii/Memoriu Justificativ/Proiect Tehnic, întocmit/ă în conformitate cu prevederile HG 28/2008, dacă se încadrează în prevederile art. 15 din HG 907/2016.***

***BUGETUL INDICATIV, Anexa A1 Deviz financiar- Capitolul 3, Anexa A2 DEVIZ PE OBIECT, Anexa A3 Deviz capitolul 2 și Deviz capitolul 5, vor fi completate în funcție de actul normativ care a stat la baza întocmirii SF/DALI, prin folosirea căsuței “Conținutul cadru al documentației tehnico economice HG 28/2008 sau HG 907/2016”, plasată în pagina 1 a cererii de finanțare.***

**3.1.** **Informaţiile furnizate în cadrul bugetului indicativ din cererea de finanţare sunt corecte şi sunt în conformitate cu devizul general devizele pe obiect precizate în Studiul de Fezabilitate /Documentaţia de Avizare pentru Lucrări de Intervenţii /Memoriu Justificativ ?**

După completarea matricei de verificare a Bugetului indicativ, dacă cheltuielile din cererea de finanţare corespund cu cele din devizul general şi devizele pe obiect, neexistând diferențe, expertul bifează caseta corespunzătoare DA.

Observație:

Dacă există diferențe de încadrare, în sensul că unele cheltuieli neeligibile sunt trecute în categoria cheltuielilor eligibile, bugetul este retransmis solicitantului pentru recalculare, prin Fișa de solicitare a informaţiilor suplimentare E3.4.

Prin transmiterea formularului E3.4 de către solicitant cu bugetul corectat, expertul va completa bugetul în Fișa E1.2 și bifează DA cu diferențe, motivându-și poziţia în linia prevăzută în acest scop la rubrica Observații.

În cazul în care nu se efectuează corectura de către solicitant prin formularul E3.4, expertul bifează NU și îşi motivează poziţia în linia prevăzută în acest scop la rubrica Observații.

Dacă există mici diferențe de calcul în cererea de finanţare față de devizul general şi devizele pe obiect, expertul efectuează modificările în buget şi în matricea de verificare a Bugetului indicativ din fișa E1.2 (în baza informațiilor din formularul E3.4 trimis de către solicitant referitoare la diferențele de calcul), și bifează caseta corespunzătoare DA cu diferențe. În acest caz se vor oferi explicaţii în rubrica Observaţii.

În cazul în care nu se efectuează corectura de către solicitant prin formularul E3.4, expertul bifeaza NU și îşi motivează poziţia în linia prevăzută în acest scop la rubrica Observații.

Cererea de finanţare este declarată eligibilă prin bifarea căsuței corespunzatoare DA/DA cu diferențe.

**3.2. Verificarea corectitudinii ratei de schimb. Rata de conversie între Euro şi moneda naţională pentru Romania este cea publicată de Banca Central Europeană pe Internet la adresa: <http://www.ecb.int/index.html> (se anexează pagina conţinând cursul BCE din data întocmirii Studiului de fezabilitate/ Documentația de Avizare a Lucrărilor de Intervenții/Memoriu Justificativ):**

Expertul verifică dacă data şi rata de schimb din cererea de finanţare şi cea utilizată în devizul general din studiul de fezabilitate/ Documentaţia de Avizare pentru Lucrări de Intervenţii/Memoriu Justificativ corespund cu cea publicată de Banca Central Europeană pe Internet la adresa : <http://www.ecb.int/index.html>. Expertul va atașa pagina conţinând cursul BCE din data întocmirii Studiului de fezabilitate/ Documentația de Avizare a Lucrărilor de Intervenții/Memoriu Justificativ.

Dacă în urma verificării se constată că aceasta corespunde, expertul bifează caseta corespunzătoare DA. Dacă aceasta nu corespunde, expertul bifează caseta corespunzătoare NU şi înştiinţează solicitantul în vederea clarificării prin Fișa de solicitare a informaţiilor suplimentare E3.4.

**3.3. Sunt investiţiile eligibile în conformitate cu specificațiile măsurii?**

Se verifică dacă cheltuielile neeligibile din fişa măsurii sunt incluse în devizele pe obiecte și bugetul indicativ.

Se verifică lista investiţiilor şi costurilor neeligibile şi cu prevederile Hotărârii de Guvern nr. 226/2015 privind stabilirea cadrului general de implementare a măsurilor cofinanţate din Fondul European Agricol pentru Dezvoltare Rurală prin Programul Naţional de Dezvoltare Rurală 2014 – 2020, cu modificările şi completările ulterioare.

Cheltuielile neeligibile generale sunt:

• cheltuielile cu achiziţionarea de bunuri și echipamente ”second hand”;

• cheltuieli efectuate înainte de semnarea contractului de finanțare a proiectului cu excepţia: costurilor generale definite la art 45, alin 2 litera c) a R (UE) nr. 1305/2013 care pot fi realizate înainte de depunerea cererii de finanțare;

• cheltuieli cu achiziția mijloacelor de transport pentru uz personal şi pentru transport persoane;

• cheltuieli cu investițiile ce fac obiectul dublei finanțări care vizează aceleași costuri eligibile;

• în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

• cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:

a.dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

b.achiziţionarea de terenuri neconstruite și de terenuri construite;

c.taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

Lista investiţiilor şi costurilor neeligibile se completează cu prevederile Hotărârii de Guvern Nr. 226 / 2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020, cu modificările şi completările ulterioare.

Cheltuielile neeligibile specifice sunt:

• Contribuția în natură;

• Costuri privind închirierea de mașini, utilaje, instalații și echipamente;

• Costuri operaționale inclusiv costuri de întreținere și chirie.

**Cheltuielile eligibile pentru sprijinul FEADR .**

Fondurile nerambursabile vor fi acordate beneficiarilor eligibili pentru investiții corporale și / sau necorporale, conform următoarei listei indicative a cheltuielilor eligibile:

**🡪Investiții în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente, ca de exemplu:**

* crearea/îmbunătățirea/extinderea serviciilor locale de agrement: terenuri de sport, baze sportive, parcuri, spații verzi (inclusiv investiții în alei pietonale, bănci, coșuri de gunoi) etc;
* crearea/îmbunătățirea/extinderea serviciilor locale culturale: investiții în cămine culturale, săli de festivități, achiziție costume populare, achiziție instrumente muzicale etc;
* crearea/îmbunătățirea/extinderea serviciilor locale prin amenajarea unor piețe, târguri cu produse locale etc;
* crearea/îmbunătățirea/extinderea serviciilor locale de bază prin achiziția de utilaje și echipamente (buldoexcavator, basculantă, autogreder, mașină de pompieri etc);
* crearea/îmbunătățirea/extinderea serviciului de siguranță a populației: rețele de iluminat public, achiziția și instalarea sistemelor de supraveghere etc ;
* alte investiții în crearea/îmbunătățirea/extinderea serviciilor locale de bază destinate populației.

**🡪Investiții în crearea, îmbunătățirea și extinderea tuturor tipurilor de infrastructuri la scară mică, inclusiv investiții în domeniul energiei din surse regenerabile și al economisirii energiei, ca de exemplu:**

* crearea/îmbunătățirea/extinderea infrastructurii rutiere – de ex. porțiuni de drumuri complementare cu artere principale;
* crearea/îmbunătățirea/extinderea infrastructurii educaționale – de ex. grădinițe;
* crearea, îmbunătățirea și extinderea altor tipuri de infrastructuri la scară mică, așa cum sunt acestea definite în PNDR 2014-2020, în secțiunea „Definirea infrastructurii la scară mică, inclusiv infrastructura turistică la scară mică menționată la articolul 20 alineatul (1) litera (e) din Regulamentul (UE) nr. 1305/2013”.

**🡪 Investiții de uz public în infrastructura de agrement, în informarea turiștilor și în infrastructura turistică la scară mică (așa cum este aceasta definită în PNDR 2014-2020, în secțiunea „Definirea infrastructurii la scară mică, inclusiv infrastructura turistică la scară mică menționată la articolul 20 alineatul (1) litera (e) din Regulamentul (UE) nr. 1305/2013”).**

**🡪 Studii și investiții asociate cu întreținerea, refacerea și modernizarea patrimoniului cultural și natural al satelor, al peisajelor rurale și al siturilor de înaltă valoare naturală, inclusiv cu aspectele socioeconomice conexe, precum și acțiuni de sensibilizare ecologică.**

**Valoarea proiectului** pentru fiecare din situațiile menționate anterior **nu** poate depăşi suma de **200.000 euro.**

Pentru toate categoriile de investiții finanțate în cadrul prezentei măsuri, sunt eligibile costurile generale, conform art 45, alin 2 litera c) a R. (UE) nr. 1305/2013, ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate. Aceste cheltuieli sunt eligibile dacă vor fi realizate în limita a **10% din totalul cheltuielilor eligibile** **pentru proiectele care prevăd și construcții-montaj** și în limita a **5% pentru proiectele care prevăd simpla achiziție**. De asemenea, conform art 45 (2) (d) sunt eligibile, următoarele investiții intangibile: achiziționarea sau dezvoltarea de software și achiziționarea de brevete, licențe, drepturi de autor, mărci.

Cheltuielile privind costurile generale ale proiectului sunt:

Cheltuieli pentru consultanță, proiectare, monitorizare și management, inclusiv onorariile pentru consultanța privind durabilitatea economică și de mediu, taxele pentru eliberarea certificatelor, potrivit art.45 din Regulamentul (UE) nr.1305 / 2013, precum şi cele privind obţinerea avizelor, acordurilor şi autorizaţiilor necesare implementării proiectelor, prevăzute în legislaţia naţională.

 Cheltuielile pentru consultanță în vederea organizării procedurilor de achiziții sunt eligibile.

Cheltuielile privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art.45 din Regulamentul (UE) nr.1305 / 2013 şi îndeplinesc următoarele condiții:

a) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

b) sunt aferente, după caz: unor studii şi / sau analize privind durabilitatea economică și de mediu, studiu de fezabilitate, proiect tehnic , documentație de avizare a lucrărilor de intervenție, întocmite în conformitate cu prevederile legislației în vigoare;

c) sunt necesare în procesul de achiziții publice pentru activitățile eligibile ale operațiunii;

d) sunt aferente activităților de coordonare şi supervizare a execuției şi recepției lucrărilor de construcții - montaj.

Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consiliere pentru întocmirea dosarului cererii de finanţare, care se pot deconta integral în cadrul primei tranşe de plată.

Studiile de fezabilitate şi / sau documentaţiile de avizare a lucrărilor de intervenţie/memoriu justificativ, aferente cererilor de finanţare depuse de solicitanţii publici pentru Măsuri / Sub-Măsuri din PNDR 2014-2020 AXA LEADER SDL GAL ȚARA VRANCEI, trebuie întocmite potrivit prevederilor legislaţiei în vigoare privind conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiecte de investiţii şi lucrări de intervenţii.

Conţinutul-cadru al proiectului tehnic va respecta conţinutul-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

Cheltuielile necesare pentru implementarea proiectului sunt eligibile dacă:

a) sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;

b) sunt efectuate pentru realizarea investiţiei cu respectarea rezonabilităţii costurilor;

c) sunt efectuate cu respectarea prevederilor contractului de finanţare semnat cu AFIR;

d) sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

e) sunt efectuate pe teritoriul GAL Țara Vrancei.

Pentru **costurile neeligibile**, expertul verifică dacă costurile neeligibile prezentate mai sus se regăsesc în bugetul indicativ. Dacă aceste costuri se regăsesc în bugetul indicativ, se bifează căsuța corespunzatoare din dreptul fiecărei cheltuieli neeligibile și se verifică dacă aceste costuri se regăsesc în coloana de cheltuieli neeligibile.

Dacă în urma verificării se constată că cheltuielile eligibile și neeligibile sunt trecute în coloanele corespunzătoare acestora, expertul bifează DA în căsuța corespunzătoare, în caz contrar bifează NU și îşi motivează poziţia în linia prevăzută în acest scop la rubrica Observații, aceste cheltuieli fiind neeligibile.

**3.4. Costurile reprezentand plata arhitecților, inginerilor şi consultantilor, taxelor legale, a studiilor de fezabilitate, achiziționarea de licențe şi patente, pentru pregătirea şi/sau implementarea proiectului, direct legate de masură, nu depășesc 10% din costul total eligibil al proiectului,** **respectiv 5%** pentru proiectele care prevăd investiţii în achiziţii, altele decât cele referitoare la construcţii-montaj**?**

Expertul verifică în bugetul indicativ dacă valoarea cheltuielilor eligibile de la Cap. 3 <**10%** din (cheltuieli eligibile de la subcap 1.2 + subcap. 1.3 + subcap.2.+Cap.4)

Dacă aceste costuri se încadrează în procentele specificate mai sus, expertul bifează DA în caseta corespunzătoare, în caz contrar solicită corectarea bugetului indicativ prin formularul E3.4.

Prin transmiterea formularului E3.4 de către solicitant cu bugetul corectat, expertul completează bugetul din fișa E1.2 și bifează DA cu diferențe și îşi motivează poziţia în linia prevăzută în acest scop la rubrica Observații.

În cazul în care nu se efectuează corectura de către solicitant ,expertul bifează NU și îşi motivează poziţia în linia prevăzută în acest scop la rubrica Observații.

Cererea de finanţare este declarată eligibilă prin bifarea căsuței corespunzătoare DA/DA cu diferențe.

**3.5. Cheltuielile diverse şi neprevazute (Cap. 5.3) din Bugetul indicativ nu sunt eligibile prin FEADR.**

Expertul verifică în bugetul indicativ dacă valoarea cheltuielilor diverse şi neprevăzute sunt trecute la rubrica neeligibil.

Dacă aceste costuri respectă condiția de mai sus, expertul bifează DA în caseta corespunzătoare, în caz contrar solicită corectarea bugetului indicativ prin formularul E3.4.

Prin transmiterea formularului E3.4 de către solicitant cu bugetul corectat, expertul completează bugetul din fișa E1.2 și bifează DA cu diferențe și îşi motivează poziţia în linia prevăzută în acest scop la rubrica Observații.

În cazul în care nu se efectuează corectura de către solicitant, expertul bifează  NU și îşi motivează poziţia în linia prevăzută în acest scop la rubrica Observații.

Cererea de finanţare este declarată eligibilă prin bifarea căsuței corespunzătoare DA/DA cu diferențe.

**3.6. TVA este corect încadrat în coloana cheltuielilor neeligibile/eligibile?**

Expertul verifică dacă solicitantul a bifat căsuţa corespunzătoare în declaraţia F.

Dacă solicitantul este plătitor de TVA, valoarea TVA aferent cheltuielilor eligibile purtătoare de TVA, este trecută în coloana cheltuielilor neeligibile?

Expertul verifică dacă valoare TVA este trecut în coloana cheltuielilor neeligibile, în cazul în care solicitantul a declarat că este plătitor de TVA, şi bifează DA în căsuţa corespunzătoare.

Expertul va bifa căsuţa NU în cazul în care solicitantul este plătitor de TVA şi valoarea TVA este trecută în coloana cheltuielilor eligibile şi va opera modificările în bugetul indicativ, motivându-şi decizia la rubrica Observaţii.

Dacă solicitantul este neplătitor de TVA, valoarea TVA aferent cheltuielilor eligibile purtătoare de TVA, poate fi trecută în coloana cheltuielilor eligibile sau neeligibile.

Expertul va bifa DA în căsuţa corespunzătoare dacă TVA este trecut în coloana cheltuielilor eligibile și verifică dacă valoarea TVA se referă numai la valoarea cheltuielilor eligibile purtătoare de TVA.

 *În cazul identificării unor diferenţe, expertul verifică corectitudinea valorii TVA şi bifează DA cu diferenţe şi va opera modificările în bugetul indicativ, motivându-şi decizia la rubrica Observații.*

**4. Verificarea rezonabilităţii preţurilor conform prevederilor art.8 alin.(3) lit. (a) și (b) din HG226/2015, cu modificările şi completările ulterioare**

**4.1. Categoria de bunuri se regăsește în Baza de Date?**

Expertul verifică dacă categoria de bunuri din devizele pe obiecte se regăsește în Baza de date preţuri de pe pagina de internet AFIR. Dacă se regăsesc, expertul bifează în caseta corespunzătoare DA.

Dacă categoria de bunuri nu se regasește în Baza de date preţuri, expertul bifează în caseta corespunzatoare NU.

**4.2. Daca la pct. 4.1. raspunsul este DA, sunt atașate extrasele tipărite din baza de date?**

Dacă sunt ataşate extrasele tipărite din Baza de date, expertul bifează în caseta corespunzătoare DA, iar dacă nu sunt ataşate expertul bifează NU şi printează din baza de date extrasele relevante.

**4.3. Dacă la pct. 4.1. raspunsul este DA, preţurile utilizate pentru bunuri se încadrează în maximul prevăzut în Baza de Date de preţuri?**

Expertul verifică dacă preţurile se încadrează în maximul prevăzut în Baza de Date de preţuri pentru bunul respectiv, bifează în caseta corespunzătoare DA, suma acceptată de evaluator fiind cea din devize.

Dacă preţurile nu se încadrează în valorile maxime prevăzute în Baza de Date de preţuri pentru bunurile respective, expertul notifică solicitantul prin E3.4 de diferența dintre cele două valori pentru modificarea bugetului indicativ/ devizului general cu valoare din baza de date pentru bunul/ bunurile respective. În urma răspunsului solicitantului expertul bifează în caseta corespunzătoare DA în cazul în care solicitantul și-a însușit valoarea din baza de date de prețuri sau bifează în căsuța corespunzătoare NU, dacă solicitantul nu este de acord, cheltuiala trecându-se pe neeligibil.

**4.4. Pentru lucrari, exista in SF/DALI/MJ declaraţia proiectantului semnată şi ştampilată privind sursa de preţuri?**

Expertul verifică existența precizărilor proiectantului privind sursa de preţuri din Studiul de fezabilitate, dacă declaraţia este semnată şi ştampilată şi bifează în caseta corespunzătoare DA sau NU.

Daca proiectantul nu a indicat sursa de preţuri pentru lucrări, expertul înştiinţează solicitantul prin formularul E3.4 pentru trimiterea declarației proiectantului privind sursa de preţuri, menţionând că dacă aceasta nu este transmisă, cheltuielile devin neeligibile. După primirea declarației proiectantului privind sursa de preţuri, expertul bifează DA. Dacă în urma solicitării de informaţii, solicitantul nu furnizează declaraţia proiectantului privind sursa de preţuri, cheltuielile corespunzătoare devin neeligibile şi expertul modifică bugetul indicativ respectiv valoarea totală eligibilă a proiectului, în sensul diminuării acestuia cu costurile corespunzătoare.

În situația în care o parte din bunuri/servicii se regăsesc în baza de date şi pentru celelalte se prezintă oferte, se bifează da şi la pct. 4.1 şi la pct.4.4, iar la rubrica Observaţii expertul va menționa că preţurile pentru bunuri/servicii sunt incluse în cheltuieli.

**4.5. La fundamentarea costului investiţiei de bază s-a ţinut cont de standardul de cost stabilit prin HG 363/2010 cu completările şi modificările ulterioare?**

**Conform prevederilor art.8 alin. (3) lit.(c) din HG nr.226/2015 cu modificările și completările ulterioare,** expertul compară costurile utilizate pentru întocmirea devizelor pe obiect aferente capitolului 4 al devizului general, cu valoarea costurilor standard stabilite prin HG nr.363/2010 cu completările şi modificările ulterioare pentru lucrări de investiţii. În situaţia în care valoarea unitară din cererea de finanţare este mai mare decât cea stabilită prin HG 363/2010 cu completările şi modificările ulterioare **pentru acelaşi tip de investiţie**, se solicită justificări privind fundamentarea costurilor adoptate şi, după caz, elaborarea de devize pe obiect distincte pentru categoriile de lucrări incluse în calculul costului după cum urmează:

Expertul compară valoarea costurilor C+M din bugetul propus în cererea de finanțare, cu valoarea costurilor standard stabilite prin HG 363/2010 cu completările şi modificările ulterioare, pentru lucrări de investiţii. În situaţia în care valoarea unitară din cererea de finanţare este mai mare decât cea stabilită prin HG 363/2010 cu completările şi modificările ulterioare, pentru acelaşi tip de investiţie, se solicită justificări privind fundamentarea costurilor adoptate şi, după caz, elaborarea de devize pe obiect distincte pentru categoriile de lucrări incluse în calculul costului după cum urmează:

- În cazul in care expertul constată că valorile C+M din bugetul propus în cererea de finanțare prezintă o abatere de până la 10% în plus față de costul de referiță, pentru investițiile noi și de până la 15% în cazul intervențiilor la lucrările existente, va considera proiectul eligibil fără a începe o aprofundare a rezultatului;

- În cazul în care expertul constată că valorile C+M din bugetul propus în cererea de finanțare prezintă o abatere cuprinsă între 10/15% și 30% în plus față de costul de referință, va efectua o analiză aprofundată a proiectului pentru verificarea valorilor C+M pe baza elementelor specifice din cadrul acestuia pentru fiecare obiect de investiție la care se constată depășiri ale costurilor specific stabilite de AFIR. Totodată acesta va solicita informații suplimentare beneficiarului din care să reiasă foarte clar modalitatea de calcul a valorii C+M, și prezentarea condițiilor specifice fiecărei investiții în parte, care au condus la depășirea costului specific. Expertul va decide în funcție de documentele primite eligibilitatea proiectului precum și trecerea în cheltuieli neeligibile a acelor cheltuieli care nu sunt justificate în mod corespunzător.

Decizia luata va fi justificata in detaliu ( pentru fiecare obiect de investitie analizat)la rubrica observatii din fisa de evaluare E1.2;

**5. Verificarea Planului Financiar**

|  |
| --- |
| **Plan Financiar Totalizator Măsura 4-6B** |
|  | **Cheltuieli eligibile** | **Cheltuieli neeligibile** | **Total proiect** |
| 0 | **1** | **2** | **3** |
|  | **Euro** | **Euro** | **Euro** |
| **1. Ajutor public nerambursabil** |  |  |  |
| **2. Cofinanţare privată, din care:** |  |  |  |
|  2.1 - autofinanţare |  |  |  |
|  2.2 - împrumuturi |  |  |  |
| **3.Buget Local** |  |  |  |
| **4. TOTAL PROIECT** |  |  |  |
| Procent contribuţie publică |  |  |  |
| Avans solicitat |  |  |  |
| Procent avans |  |  |  |

|  |
| --- |
| **Formule de calcul: Restricţii**Col.3 = col.1 + col.2 R.1, col.1= Procent contribuţie publică x R. 4, col.1 R.4 = R.1 + R.2 + R.3 R.2 = R.2.1 + R.2.2 *Procent avans = Avans solicitat / Ajutor public nerambursabil\*100* |

* 1. **Planul financiar este corect completat şi respectă gradul de intervenţie publică?**

Expertul verifică dacă planul financiar este completat corect.

În situația în care proiectul îndeplinește condițiile de mai sus expertul bifează în caseta corespunzatoare DA, în caz contrar expertul bifează in caseta corespunzatoare NU şi îşi motivează poziţia în linia prevăzută în acest scop la rubrica Observaţii.

**5.2 Proiectul se încadreaza în plafonul maxim al sprijinului public nerambursabil?**

Expertul verifică în Planul financiar, rândul „Ajutor public nerambursabil”, coloana 1, dacă cheltuielile eligibile corespund cu plafonul maxim precizat în fișa tehnică a măsurii şi sunt în conformitate cu condițiile precizate, după cum urmează:

Sprijinul public nerambursabil acordat în cadrul acestei măsuri va fi **100% din totalul cheltuielilor eligibile și nu va depăși suma de 200.000 Euro/proiect.**

Dacă valoarea eligibilă a proiectului se încadrează în plafonul maxim al sprijinului public nerambursabil, expertul bifează în caseta corespunzatoare DA.

Dacă valoarea eligibilă a proiectului depasește plafonul maxim al sprijinului public nerambursabil, expertul bifează in caseta corespunzatoare NU şi îşi motivează poziţia în linia prevăzută în acest scop la rubrica Observaţii.

**5.3 Avansul solicitat se încadrează într-un cuantum de până la 50% din ajutorul public nerambursabil?**

Expertul verifică dacă avansul cerut de către solicitant reprezintă cel mult 50% din ajutorul public pentru investiţii. Dacă da, expertul înscrie valoarea în Planul financiar şi bifează caseta DA, în caz contrar solicită corectarea bugetului indicativ prin formularul E3.4.

Prin transmiterea formularului E3.4 de către solicitant cu bugetul corectat, expertul înscrie valoarea în Planul financiar și bifează DA cu diferențe și îşi motivează poziţia în linia prevăzută în acest scop la rubrica Observații.

În cazul în care nu se efectuează corectura de către solicitant, expertul bifeaza NU și îşi motivează poziţia în linia prevăzută în acest scop la rubrica Observații.

În cazul în care potențialul beneficiar nu a solicitat avans, expertul bifează caseta Nu este cazul.

**6. Verificarea Indicatorilor de Monitorizare.**

Se verifică dacă indicatorii din cererea de finanţare sunt corecţi, în caz contrar se completează tabelul cu informaţia corectă.